**Bekecs Község Önkormányzata Képviselő-testületének 12/2022. (VII. 28.) önkormányzati rendelete**

**a Képviselő-testület Szervezeti és Működési Szabályzatáról szóló 5/2018.(III.19.) önkormányzati rendelet módosításáról**

Bekecs Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) d) pontjában meghatározott feladatkörében eljárva a következőket rendeli el:

**1. §**

A Képviselő-testület Szervezeti és Működési Szabályzatáról szóló 5/2018. (III. 19.) önkormányzati rendelet 13. § (6) és (7) bekezdése helyébe a következő rendelkezések lépnek:

„(6) A rendkívüli képviselő-testületi ülés összehívására a Magyarország helyi önkormányzatairól szóló 2011. évi CLXXXIX tv. (továbbiakban Mötv.) 44. §-ában meghatározottak az irányadók.

(7) Az indítvány alapján a testületi ülést a polgármester hívja össze a testületi ülés indokának, időpontjának, helyszínének és napirendjének meghatározásával.”

**2. §**

Ez a rendelet a kihirdetését követő harmadik napon lép hatályba.

 dr. Bodnár László Barta Csilla

 polgármester jegyző

A rendelet kihirdetésének napja:

Bekecs, 2022. július 28. nap

 Barta Csilla

 jegyző

Végső előterjesztői indokolás

**A Szervezeti és Működési Szabályzatáról szóló** 5/2018.(III.19.) önkormányzati rendelet**módosításáról**

**Általános indokolás**

Bekecs Község Önkormányzat Képviselő-testülete az 5/2018.(III.19.) önkormányzati rendeletével fogadta el a Szervezeti és Működési Szabályzatról szóló rendeletét (a továbbiakban: SZMSZ).

**Részletes indokolás**

**Az 1. §-hoz**

A módosító rendelkezést tartalmazza.

A Borsod-Abaúj-Zemplén Megyei Kormányhivatal Hatósági Főosztály Törvényességi Felügyeleti Osztály a BO/13/06848-2/2022 iktatószámú szakmai segítségnyújtásában foglaltak szerint az SZMSZ 13. § (6) és (7) bekezdései ellentétes a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 44. §-ában foglaltakkal. Ezen oknál fogva szükséges az SZMSZ 13. §-ának módosítása.

**A 2. §-hoz**

Hatályba lépést rögzíti.